Paul Pogba

Polis Pogba (; g. 1993 m. kovo 15 d.) – gvinėjiečių kilmės prancūzų futbolininkas, saugas. Atstovavo Prancūzijos rinktinei.

 Karjera 
Prancūzas tapo geriausiu jaunuoju 2014 m. pasaulio futbolo čempionato žaidėju.Pogba wins Hyundai Young Player Award 

2016 m. rugpjūčio 8 d. prancūzą iš Turino „Juventus“ perpirko „Manchester United“ klubas, už žaidėją sumokėjęs 105 mln. € sumą.„BRIEF-Juventus sells Paul Pogba for EUR 105 mln to Manchester United“. Reuters. Nuoroda tikrinta 2022-06-01. 2022 m. birželio 1 d. pranešta, kad P. Pogba paliks „Manchester United“ klubą.„The club can announce that Paul Pogba will leave Manchester United at the end of June, upon the expiry of his contract“. Manchester United. Nuoroda tikrinta 2022-06-01.

2022 m. liepos 11 d. prancūzas antrą kartą karjeroje sugrįžo į „Juventus FC“ komandą. Deja, sugrįžus į Turiną žaidėjui atsinaujino traumos. Pirmą kartą aikštėje P. Pogba pasirodė 2023 m. vasario 28 d. Vėliau žaidėjas iškrito iš rikiuotės dar trims savaitėms. 2023 m. gegužės 14 d. rungtynėse su „US Cremonese“ po 23 min. aikštėje jis vėl patyrė raumens traumą. Iš viso 2022–2023 m. prancūzas sužaidė 161 minutę.

 Diskvalifikacija dėl dopingo naudojimo 
2023 m. rugsėjo 1 d. žaidėjas buvo suspenduotas dėl antidopingo taisyklių pažeidimo, kai P. Pogbos mėginyje rasta testosterono. 2023 m. spalio 6 d. pakartotinis mėginys taip pat buvo teigiamas.Counter-analysis confirms Juventus midfielder Pogba positive for testosterone

2024 m. vasario 29 d. Italijos antidopingo tribunolas skyrė prancūzui 4 metų diskvalifikaciją.

2024 m. spalio 4 d. paskirta nuobauda buvo sutrumpinta iki 18 mėnesių, tad pagal tai žaidėjas gali pradėti treniruotis 2025 m. sausio mėnesį. 

2024 m. lapkričio 30 d. „Juventus“ abipusiu susitarimu nutraukė sutartį su prancūzu.

 Monaco 
2025 m. birželio 28 d. P. Pogba pasirašė sutartį su Prancūzijos lygoje žaidžiančiu „Monaco“ klubu.

 Dalyvavimas čempionatuose 

|}

 Laimėjimai 
Juventus
 Serie A: 2012–13, 2013–14, 2014–15, 2015–16 m.
 Coppa Italia: 2014–15, 2015–16 m.
 Italijos futbolo supertaurė: 2013, 2015 m.
Manchester United
 Anglijos lygos taurė: 2016–17 m.
 UEFA Europos lyga: 2016–17 m., 2 vieta 2020–21 m.

 Pasaulio futbolo čempionatas: 2018 m.
 Europos futbolo čempionatas: 2 vieta – 2016 m.
 FIFA U-20 pasaulio čempionatas: 2013 m.

 Išnašos 

 Nuorodos 



Pogba